Publication: Magyar Közlöny
Issue: MK-2001-100 (Year: 2001, Number: 100)
Era: 1990-2004
Section: A 23/1990. (XII. 3.) PM rendelet 1. számú melléklete
Paragraph Index: 1203

8. A XVI. Áruosztály 84. Árucsoport 8471 vtsz. magyarázata I. része A) pontjának tizenhatodik bekezdése az alábbiak szerint módosul: „Az árucsoporthoz tartozó megjegyzések (5) bekezdés D) pontja értelmében az olyan nyomtatókat, X—Y koordináta beolvasó berendezéseket és lemezes tárolóegységeket azonban, amelyek megfelelnek a fenti b) és c) pontokban megadott feltételeknek, minden esetben az adatfeldolgozó gép alkotórészeként kell osztályozni. Az előbbi feltételt azonban a 84. Árucsoporthoz tartozó Megjegyzések (5) bekezdésével összefüggésben kell vizsgálni, és így ezen bekezdés E) pontjának feltételeitől függően kell alkalmazni, ahogyan azt a B) pont bevezető mondata ki is mondja. Tehát az automatikus adatfeldolgozó géppel összekötve működő tintasugaras nyomtató, amelynek azonban, különösen méretei, műszaki paraméterei és különleges alkalmazási területei tekintetében, olyan nyomdagépre utaló jellemzői vannak, amelyek alapján a gépet a nyomda- vagy grafikai iparban különleges feladatok végrehajtására szánták (például előzetes színes kefelevonatok készítésére), meghatározott feladat ellátására szánt gépnek kell tekinteni és a 8443 vtsz. alá kell osztályozni.”

Source: https://magyarkozlony.hu/hivatalos-lapok/f8eddb6876e5803b7cca7f151b46d5db8d88c396/dokumentumok/258f86271b0620243d7218b81c6d7071b6342a0c/letoltes